إيرلاندا الشمالية (بلينݣليزية: Northern Ireland) هي طرف من لمملكة لمتحدة، و تقدر اتّعتابر بلاد و لا منطقة، على حساب شكون تيعطي الرأي ديالو عليها. تاتحدّها من لجنوب و من لغرب لجمهورية د إيرلاندا، من لغرب لبحر د إيرلاندا، و من الشمال لمحيط لأطلسي. ملّي خرجات إيرلاندا من لمملكة لمتحدة، كانوا الناس د الشمال باغين يبقاو. ف 1921، تقسمات إيرلاندا رسميا ما بين الشمال (اللي لأغلبية د السكان ديالو من لپروطيسطانط - و بقا مع لمملكة لمتحدة)، و لجمهورية د إيرلاندا (اللي لأغلبية د السكان ديالها كاطوليك)، و اللي ولاّت بلاد مستقلة. من مورا هاد التقسيم، وقعو مشاكل بزاف ف إيرلاندا الشمالية ما بين الناس اللي بغاو يبقاو مفارقين، و مع اللي بغاو يولّيو بلاد وحدا مع إيرلاندا. ف 1998، تسينات معاهدة ديال السلام و حطّو لأغلبية د الجماعات لعسكرية اللي كانو مدابزين السلاح ديالهم. تيسكنو ف إيرلاندا الشمالية تقريبا 1.8 مليون د الناس، و لعاصمة ديالها هي بيلڤاست. اللغة الرسمية ديال تمّا هي لينݣليزية، ولكن تيتهضرو جوج لغات آخرين هوما لإرلاندية، و الصكوطلاندية. ف لأغلبية د الرياضات، تاتشارك شمال إيرلاندا مع إيرلاندا ف فرقة وحدا، من غير لكورة، اللي كل وحدا فيهم عندها منتخب ديالها بوحدها.